ఫ్రెంచ్ ఓపెన్

**ఫ్రెంచ్ ఓపెన్** ఫ్రాన్స్‌లోని ప్యారిస్‌లో స్టేడ్ రోలాండ్ గారోస్‌లో రెండు వారాల పాటు జరిగే ఒక ప్రధాన టెన్నిస్ టోర్నమెంటు. ఇది ప్రతి సంవత్సరం మే చివరిలో ప్రారంభమవుతుంది.  టోర్నమెంటు జరిగే వేదికకు ఫ్రెంచ్ ఏవియేటర్ రోలాండ్ గారోస్ పేరు పెట్టారు. అంచేత దీన్ని **రోలాండ్-గారోస్** అని కూడా అంటారు. ఫ్రెంచ్ ఓపెన్ అనేది క్లే కోర్టుపై ఆడే టోర్న్మెంట్లలో ప్రపంచంలోనే ప్రధానమైనది. ప్రస్తుతం ఈ ఉపరితలంపై జరుగుతున్న ఏకైక గ్రాండ్ స్లామ్ టోర్నమెంటు ఇది. ఇది నాలుగు వార్షిక గ్రాండ్ స్లామ్ టోర్నమెంట్‌లలో కాలక్రమానుసారం రెండవది. ఆస్ట్రేలియన్ ఓపెన్ తర్వాత ఇది జరుగుతుంది. 1975 వరకు ఫ్రెంచ్ ఓపెన్, గడ్డిపై ఆడని ఏకైక ప్రధాన టోర్నమెంటు. ఫ్రెంచ్ ఓపెన్‌ను టెన్నిస్‌లో అత్యంత శారీరక శ్రమతో కూడిన టోర్నమెంటుగా పరిగణిస్తారు.

## నేల లక్షణాలు
ఎడమ|thumb| న్యాయస్థానాల కూర్పు.
1978 లో ఎస్ ఓపెన్ హార్డ్ కోర్టుకు మారిన తరువాత ఫ్రెంచ్ ఓపెన్ ఒక్కటే క్లే కోర్ట్‌లలో అడే ప్రధానమైన టోర్నమెంటుగా మిగిలింది. గ్రాస్ కోర్టులు లేదా హార్డ్ కోర్టులతో పోల్చినప్పుడు క్లే కోర్టులు బంతిని నెమ్మదింపజేసి, అధిక బౌన్స్‌ను ఉత్పత్తి చేస్తాయి. ఈ కారణంగా, క్లే కోర్ట్‌లు పెద్ద పెద్ద సర్వులకు, సర్వ్-అండ్-వాలీలకూ అనువుగా ఉండవు. ఈ రకమైన ఆటగాళ్లు ఉపరితలంపై ఆధిపత్యం చెలాయించడం కష్టంగా ఉంటుంది. ఉదాహరణకు, పీట్ సంప్రాస్, అతని భారీ సర్వ్‌లకు పేరుగాంచాడు. అతను 14 గ్రాండ్ స్లామ్ టైటిల్స్ గెలుచుకున్నాడు, కానీ ఫ్రెంచ్ ఓపెన్‌ను ఎన్నడూ గెలవలేదు - అతని అత్యుత్తమ ఫలితం 1996 లో సెమీ-ఫైనల్‌కు చేరుకోవడం, అంతే. జాన్ మెకెన్రో, ఫ్రాంక్ సెడ్గ్‌మన్, జాన్ న్యూకాంబ్, వీనస్ విలియమ్స్, స్టెఫాన్ ఎడ్‌బర్గ్, బోరిస్ బెకర్, లేటన్ హెవిట్, ఆండీ ముర్రే, జిమ్మీ కానర్స్, లూయిస్ బ్రో వంటి అనేక ఇతర ప్రముఖ క్రీడాకారులు అనేక గ్రాండ్ స్లామ్ ఈవెంట్‌లను గెలుచుకున్నారు, అయితే వీళ్ళు ఫ్రెంచ్ ఓపెన్‌ను ఎన్నడూ గెలవలేదు. వేడ్ లేదా మార్టినా హింగిస్ ; మెక్‌ఎన్రో, ఎడ్‌బర్గ్ ఐదు సెట్లలో వారి ఏకైక ఫ్రెంచ్ ఓపెన్ ఫైనల్స్‌లో ఓడిపోయారు.

మరోవైపు బంతి బాగా ఎత్తుకు లేచే నేలపై బాగా ఆడే రాఫెల్ నాదల్, జార్న్ బోర్గ్, ఇవాన్ లెండిల్, మాట్స్ విలాండర్, జస్టిన్ హెనిన్, క్రిస్ ఎవర్ట్ వంటి ఆటగాళ్లు ఈ టోర్నమెంట్‌లో గొప్ప విజయాన్ని సాధించారు. ఓపెన్ ఎరాలో, వేగవంతమైన గ్రాస్ కోర్ట్‌లలో ఆడిన ఫ్రెంచ్ ఓపెన్, వింబుల్డన్ రెండింటినీ గెలిచిన ఏకైక పురుష ఆటగాళ్లు రాడ్ లేవర్, జాన్ కోడెస్, జార్న్ బోర్గ్, ఆండ్రీ అగస్సీ, రాఫెల్ నాదల్, రోజర్ ఫెదరర్, నోవాక్ జొకోవిచ్ లు. మహిళా క్రీడాకారుల్లో ఎవోన్నే గూలాగాంగ్ కావ్లీ, మార్గరెట్ కోర్ట్, బిల్లీ జీన్ కింగ్, క్రిస్ ఎవర్ట్ లాయిడ్, మార్టినా నవ్రతిలోవా, స్టెఫీ గ్రాఫ్, సెరెనా విలియమ్స్, మరియా షరపోవా, గార్బైన్ ముగురుజా, సిమోనా హాలెప్, ఆష్లీగ్ బార్టీ ఉన్నారు. జోర్న్ బోర్గ్, ఫ్రెంచ్ ఓపెన్-వింబుల్డన్ లు రెంటినీ ఒకే సంవత్సరం గెలుచుకోవడం వరుసగా మూడుసార్లు సాధించాడు.

### కోర్టుల కూర్పు
1. ఎర్ర ఇటుక దుమ్ము.2. చూర్ణం చేసిన తెల్లటి సున్నపురాయి.3. క్లింకర్ (బొగ్గు అవశేషాలు).4. పిండిచేసిన కంకర.5. డ్రెయిన్ రాక్.

## ట్రోఫీలు, ప్రైజ్ మనీ, ర్యాంకింగ్ పాయింట్లు
1953 నుండి విజేతలకు ట్రోఫీలు ప్రదానం చేస్తున్నారు. మెల్లెరియో డిట్స్ మెల్లర్ అనే ప్రసిద్ధ ప్యారిస్ నగల సంస్థ వీటిని తయారు చేస్తుంది. వాటిని స్వచ్ఛమైన వెండితో, చక్కటి అలంకరణలతో తయారు చేస్తారు. ప్రతి కొత్త సింగిల్స్ విజేత పేరును ట్రోఫీ పీఠంపై రాస్తారు. విజేతలు వారు గెలిచిన ట్రోఫీల కస్టమ్-మేడ్ స్వచ్ఛమైన వెండి ప్రతిరూపాలను అందుకుంటారు. వాటిని సాధారణంగా ఫ్రెంచ్ టెన్నిస్ ఫెడరేషన్ (FFT) అధ్యక్షుడు అందజేస్తారు.

పురుషుల సింగిల్స్ విజేతకు ఇచ్చే ట్రోఫీని కూపే డెస్ మూస్కెటీర్స్ అంటారు. (ది మస్కటీర్స్ కప్). దీనికి " ఫోర్ మస్కటీర్స్ " గౌరవార్థం పేరు పెట్టారు. ట్రోఫీ బరువు 14&nbsp;కిలోలు, 40&nbsp;సెం.మీ ఎత్తు, 19&nbsp;సెం.మీ వెడల్పు ఉంటుంది. ప్రస్తుత డిజైన్‌ను 1981లో మెల్లెరియో డిట్ మెల్లర్ రూపొందించారు. ప్రతి విజేతకు చిన్న-పరిమాణ ప్రతిరూపం లభిస్తుంది. అసలైనది ఎల్లప్పుడూ FFT వద్దనే ఉంటుంది.

మహిళల సింగిల్స్ విజేతకు ఇచ్చే ట్రోఫీని 1979 నుండి *కూపే సుజానే లెంగ్లెన్* (సుజానే లెంగ్లెన్ కప్) అని పిలుస్తారు. ప్రస్తుత కప్‌ను 1986లో తొలిసారిగా ప్రదానం చేశారు. ఇది, ఆ సమయంలో నైస్ నగరం సుజానే లెంగ్లెన్‌కు అందించిన కప్పుకు ప్రతిరూపం. మ్యూసీ నేషనల్ డు స్పోర్ట్‌కి సుజానే లెంగ్లెన్ కుటుంబం విరాళంగా ఇచ్చిన ఈ ట్రోఫీని 1979 - 1985 మధ్య FFT కాపీ తయారు చేసేవరకు విజేతకు అందించేవారు. ప్రతి విజేత చిన్నప్రతిరూపాన్ని అందుకుంటారు. అసలైనది ఎల్లప్పుడూ FFT వద్దనే ఉంటుంది.

### నగదు బహుమతి
2022 కోసం, ప్రైజ్ మనీ పూల్ € 43.6 మిలియన్లుగా ప్రకటించారు. 2021 ఎడిషన్ ప్రైజ్ పూల్‌తో పోలిస్తే ఇది 26.87% పెరిగింది.

### ప్రస్తుత ఛాంపియన్లు

## రికార్డులు
thumb|331x331px|రాఫెల్ నాదల్, పురుషుల సింగిల్స్‌లో ఆల్ టైమ్ రికార్డ్ హోల్డర్.
కుడి|thumb|309x309px| క్రిస్ ఎవర్ట్, మహిళల సింగిల్స్‌లో ఆల్ టైమ్ రికార్డ్ హోల్డర్.

## ఇవి కూడా చూడండి

## గమనికలు

## మూలాలు

వర్గం:టెన్నిస్ టోర్నమెంట్లు